
10 Σεπτεμβρίου 2022
Προτάσεις της Κοινο_Τοπίας για φθινοπωρινά συναπαντήματα 
Επιστρέφοντας στην ομαλή λειτουργία της μετα covid-19 εποχής η Κοινο_Τοπία σας προτείνει μερικές αποδράσεις από την καθημερινότητα των αρκετών δυσκολιών που βιώνουμε ελπίζοντας ότι έτσι καταθέτει τη συμβολή της στην ψυχοσωματική ευεξία των φίλων, υποστηρικτών και μελών της.

Οι τόσο απαραίτητες στους χαλεπούς καιρούς που διανύουμε δραστηριότητες απευθύνονται σε όλους τους συμπολίτες ως μια πρόσκληση – πρόκληση συλλογικής ψυχαγωγικής αλλά και γνωστικής προσέγγισης σε συναπαντήματα… 
Να κάποια από αυτά που μπορείτε να λάβετε μέρος δηλώνοντας εγκαίρως τη συμμετοχή σας

· 17 Σεπτεμβρίου 7.30μμ (Σάββατο) παρουσίαση ποιητικής συλλογής Ανδρέα Λάζαρη Πολιτικόν Ενύπνιον Ι στο αίθριο του Π. Νοσοκομείου 
· 21 Σεπτεμβρίου 7.30μμ (Τετάρτη) Απογευματινό καφέ - παγωτού – ποτού για την έναρξη της νέας σεζόν στο Πέτρινο (καφεποτείο – μπυραρία) Έλληνος Στρατιώτου 38 κ’ Αγ. Σοφίας
· 27 Σεπτεμβρίου 8μμ πρώτη συνάντηση γνωριμίας παλιών και νέων χορωδών στον πολυχώρο της Κοινο_Τοπίας Καραϊσκάκη 153 ισόγειο
· Οκτώβριος-Νοέμβριος κάθε Τρίτη πρόβες Χορωδιακά συναπαντήματα Κοινο_Τοπίας 
· 1-2 Οκτωβρίου 2μερη γνωριμία με τα Τζουμερκοχώρια (Πράμαντα, Άγναντα, Μελισσουργοί, Καταρράκτης, το γεφύρι της Πλάκας κ.α.) 
· 26-30 Οκτωβρίου 5μερη γνωριμία με την Καβάλα – Θάσο
· Για τις παραπάνω δραστηριότητες πρέπει να κάνετε επιβεβαίωση
· Πέραν των προαναφερόμενων βρίσκονται σε διερεύνηση κ’ άλλες που θα ανακοινωθούν
Πληροφορίες και κρατήσεις για όλα τα παραπάνω (θα ισχύσει σειρά προτεραιότητας) μπορείτε να απευθυνθείτε στο 2610.277171 απαντά πολλές μέρες και ώρες, στον πολυχώρο της Κοινο_Τοπίας Καραϊσκάκη 153, στο 2610.622250 κατά το ωράριο λειτουργίας γραμματείας Δευτέρα, Τρίτη, Τετάρτη 11-2μμ και Πέμπτη, Παρασκευή 7-9μμ στο info@koinotopia.gr και στο fb της οργάνωσης.  

Κάποια μέρα θα ξυπνήσεις και δεν θα υπάρχει πια άλλος χρόνος για να κάνεις τα πράγματα που πάντα ήθελες. Κάν’ τα τώρα.

